బడ్జెట్‌: నేల విడవని నిర్మలమ్మ..! - the budget is simple
Updated : 01/02/2021 17:59 IST
అతిశయాల్లేవ్‌.. రాబడికి తగ్గట్టే కేటాయింపులు
బడ్జెట్‌ ప్రవేశపెడితే ప్రభుత్వాలు జనాకర్షక పథకాలను పరిచయం చేయడం సాధారణం. లేదంటే ఉన్న పథకాలకే ఎక్కువ బడ్జెట్‌ కేటాయించి వాటినే ఓట్లాకర్షక పథకాలుగా మార్చేస్తాయి! కేంద్రం ఈసారి ప్రవేశపెట్టిన పద్దు మాత్రం అందుకు భిన్నంగానే ఉంది. విత్తమంత్రి నిర్మలా సీతారామన్‌ అంకెల గారడీ, నేల విడిచి సాము చేయనట్టే కనిపిస్తోంది. ప్రజారోగ్యాన్ని మినహాయిస్తే సంక్షేమ పథకాల జాడేమీ లేదు. ఉద్యోగులు, పన్ను చెల్లింపు దారులపై ప్రత్యేక వరాల జల్లేమీ కురిపించలేదు. అత్యంత కీలకమైన అంశాలకే ప్రాధాన్యం ఇచ్చారు. ఆదాయానికి తగినట్టే కేటాయింపులు చేశారు. కేంద్ర పద్దుపై కొవిడ్‌ ప్రభావం బాగానే కనిపించింది.
సంక్షేమానికి కత్తెర!
బడ్జెట్‌లో ఈ సారి కొత్త సంక్షేమ పథకాల జాడ కనిపించలేదు. కొవిడ్‌ ప్రభావంతో రాబడి తగ్గిపోయింది. రెవిన్యూ లోటు ఎకాఎకీన పెరిగింది. ప్రజారోగ్యం, కొవిడ్‌-19 వ్యాక్సిన్ పంపిణీకి భారీగా ఖర్చుచేయాల్సిన పరిస్థితి తలెత్తింది. మిగతా ఖర్చులూ తగ్గించుకోవాల్సి వచ్చింది. ఈ నేపథ్యంలో ప్రభుత్వం ఆర్భాటం కోసం కొత్త పథకాలు తీసుకురాలేదు. ఉన్నవాటికే ఆచితూచి కేటాయింపులు చేశారు. బడుగు బలహీన వర్గాలు, వెనకబడిన తరగతుల కోసం ప్రత్యేకించి రాయితీలు, పన్ను మినహాయింపులు ఇవ్వలేదు. రుణ కల్పన పైనా ఏమీ మాట్లాడలేదు. అందుకే రూ.34,83,236 కోట్లతో బడ్జెట్‌ ప్రవేశపెట్టింది. గత బడ్జెట్‌ సవరించిన అంచనాలతో పోలిస్తే దాదాపుగా రూ.32,000 కోట్లే ఎక్కువ. ఫర్టిలైజర్లు, ఆహారం, పెట్రోలియం మీద సబ్సిడీని బాగా తగ్గించారు. గతేడాది సవరించిన బడ్జెట్‌ అంచనాలతో పోలిస్తే కేంద్ర పథకాలకు కోత పడింది. అప్పట్లో రూ.12,63,690 కోట్లు ఉండగా ఇప్పుడు రూ.10,51,703 కోట్లు కేటాయించింది. కాగా 'అందరికీ ఇల్లు' నేపథ్యంతో ఇంటి కొనుగోలుదారులకు వడ్డీ మినహాయింపును మరో ఏడాది పొడిగించడం గమనార్హం.
వ్యవసాయానికి కొంత లబ్ధి
వ్యవసాయ రంగంపై కేంద్రం ప్రత్యేక దృష్టి పెట్టింది. మరీ కాదుగానీ రైతులకు కొంతవరకు లబ్ధి చేకూర్చేందుకే ప్రయత్నించింది. పత్తిపై కస్టమ్స్‌ సుంకాన్ని 0 నుంచి 10%, ముడి పట్టు, పట్టు దారంపై 10 నుంచి 15 శాతానికి పెంచింది. వ్యవసాయం, అనుబంధ రంగాలకు ప్రభుత్వం ఆచితూచి కేటాయింపులు చేసింది. గతేడాది సవరించిన అంచనాల ప్రకారం రూ.1,45,355 కోట్లు ఉంటే ఈ సారి స్వల్పంగా రూ.1,48,301 కోట్లకు పెంచింది. ఉపాధి హామీ పథకానికి గతేడాది రూ.1,11,500 (సవరించిన) కోట్లు కేటాయించగా ఈసారి రూ.73,000 కోట్లు కేటాయించారు. ఇక రక్షణ మంత్రిత్వ శాఖకు రూ.4,78,196 కోట్లు కేటాయించడం గమనార్హం.
ఊరట స్వల్పం
నిక్కచ్చిగా పన్నులు చెల్లిస్తున్న ఉద్యోగులపైనా నిర్మలమ్మ వరాల జల్లు కురిపించలేదు. ఆదాయపన్ను శ్లాబుల్లో మార్పులేమీ చేయలేదు. అనవసర ఆశలు కల్పించలేదు. రుణాలు, రాయితీల జోలికి పోలేదు. కొత్త హామీలేవీ ఇవ్వలేదు. అయితే 75 ఏళ్లు పైబడిన వృద్ధులపై కరుణ చూపించింది. పింఛను, వడ్డీ పొందుతున్న సీనియర్‌ సిటిజన్లు ఐటీఆర్‌ ఫైల్‌ చేయాల్సిన అవసరం ఇకపై లేదు. వారు కట్టాల్సిన పన్నును బ్యాంకులు జమ చేసుకొని మిగతా సొమ్ము చేతికిస్తాయి. ఆదాయ పన్ను వ్యవహారాలకు పట్టే సమయం తగ్గించేందుకు సముఖత వ్యక్తం చేసింది. పన్ను వివాదాల పరిష్కారం కోసం 'వివాద్‌ సే విశ్వాస్‌ పథకం'ను ప్రవేశపెట్టింది. పింఛన్లకు గతేడాది రూ.2,04,393 (సవరించిన) కోట్లు అయితే ఈసారి రూ.1,89,323 కోట్లే కేటాయించారు.
కొవిడ్‌-19 కారణంగా మునుపెన్నడూ చూడని పరిస్థితులు ఏర్పడటంతో ప్రభుత్వం ప్రజారోగ్యంపై ప్రత్యేక శ్రద్ధ వహించింది. ప్రజల ఆరోగ్యాన్ని కాపాడేందుకు ప్రత్యేకంగా దృష్టిపెట్టాల్సి వచ్చింది. సవరించిన అంచనాల ప్రకారం గతేడాది వైద్యరంగానికి జీడీపీలో 1.5 శాతం కేటాయించగా ఈసారి దానిని 1.8 శాతానికి పెంచారు. మొత్తంగా ఈ బడ్జెట్‌ను గతేడాదితో పోలిస్తే రూ.94,452 కోట్ల (అంచనా) నుంచి రూ.74,602 కోట్లకు తగ్గించారు. అయితే మొత్తంగా వైద్యరంగాభివృద్ధి కోసం రూ.2,23,846 కోట్లు కేటాయిస్తున్నారు. 2021-22లో కొవిడ్‌ వ్యాక్సినేషన్‌ కోసం రూ.35,000 కోట్లు కేటాయించారు. న్యూమోకోకల్‌ వ్యాక్సిన్‌ సైతం దేశవ్యాప్తంగా అందించనున్నారు. పీఎం ఆత్మనిర్భర్‌ స్వస్థ్‌ భారత్‌ యోజన కింద ఆరేళ్లకు గాను రూ.64,180 కోట్లు కేటాయించనున్నారు. హెల్త్, వెల్‌నెస్‌ కేంద్రాలు, సమ్మిళిత ప్రజా ఆరోగ్య ప్రయోగశాలలు, అత్యవసర ఆస్పత్రి విభాగాలను నిర్మించనున్నారు. రోగాలు రాకుండా, వస్తే నయం చేసేలా, ఆ తర్వాత ఆరోగ్య స్థితిలో ఉండేలా వైద్యరంగాన్ని బలోపేతం చేయనున్నారు. పౌష్టికాహార పథకం, పోషణ్‌ అభియాన్‌ను కలిపి మిషన్‌ పోషణ్‌ 2.0ను ఆవిష్కరించారు.
పరిశ్రమలు, అంకుర సంస్థలు, మౌలిక సదుపాయాల నిర్మాణంపై కేంద్రం ప్రత్యేక దృష్టిసారించింది. అంతర్జాతీయంగా మన తయారీరంగం విజేతగా అవతరించేందుకు 2021-22 నుంచి ఐదేళ్లవరకు రూ.1.97 లక్షల కోట్లు ఖర్చుచేయనుంది. మొత్తం 13 రంగాల్లో అభివృద్ధి జరగనుంది. ఇంధనం, శక్తి, రహదారులు, పట్టణ, రైల్వేల్లో ప్రాజెక్టులు నిర్మించనున్నారు. మూడేళ్లలో 7 టెక్స్‌టైల్‌ పార్కుల సృష్టి, అంతర్జాతీయంగా అభివృద్ధికి మిత్రా పథకం తీసుకొచ్చారు. బ్రాడ్‌గేజ్‌ రూట్లలో 100% విద్యుదీకరణ అమలయ్యేలా 2023కు లక్ష్యం పెట్టుకుంది. విద్యుత్‌, నౌకాశ్రయ ప్రాజెక్టులు తలపెట్టనుంది. ఇక మూలధనంపై ఖర్చును పెంచనుంది. దీనివల్ల ఉపాధి పెరుగుతుంది. కొత్త ఉద్యోగాలు లభిస్తాయి. కష్టపడితే లాభాలు పొందే అవకాశం ఉంది.
budgetse: neela vidavani nirmalamma..! - the budget is simple
Updated : 01/02/2021 17:59 IST
atisayaallevi.. rabadiki taggatte ketayimpulu
budgetse pravesapedithe prabhutvaalu janakarshaka pathakaalanu parichayam cheyadam saadhaaranam. ledante unna pathakaalake ekkuva budgetse ketayinchi vaatine otlaakarshaka pathakaalugaa maarchestaayi! kendram eesaari pravesapettina paddu maatram anduku bhinnamgaane undi. vittamantri nirmala seetaramanni ankela garady, neela vidichi saamu cheyanatte kanipistondi. prajaarogyaanni minahaayisthe sankshema pathakaala jademi ledu. udyogulu, pannu chellimpu daarulapai pratyeka varaala jallemi kuripinchaledu. atyanta keelakamaina amsalake praadhaanyam icharu. aadaayaaniki taginatte ketayimpulu chesaru. kendra paddupai kovide prabhaavam bagane kanipinchindi.
sankshemaaniki kattera!
budgetlo ee saari kotta sankshema pathakaala jaada kanipinchaledu. kovide prabhaavamtho rabadi taggipoyindi. revinue lotu akkn perigindi. prajaarogyam, kovide-19 vyaxin pampineeki bhariga kharchucheyalsina paristhiti talettindi. migata kharchulu tagginchukovalsi vachindi. ee nepathyamlo prabhutvam aarbhaatam kosam kotta pathakaalu teesukuraaledu. unnavaatike aachituchi ketayimpulu chesaru. badugu balaheena vargaalu, venakabadina taragatula kosam pratyekinchi raayiteelu, pannu minahaayimpulu ivvaledu. runa kalpana paina emi matladaledu. anduke roo.34,83,236 kotlatho budgetse pravesapettindi. gatha budgetse savarinchina anchanaalatho poliste daadaapugaa roo.32,000 kotle ekkuva. furtiliserlu, aahaaram, petrolium meeda subsidiini baga tagginchaaru. gatedadi savarinchina budgetse anchanaalatho poliste kendra pathakaalaku kotha padindi. appatlo roo.12,63,690 kotlu undagaa ippudu roo.10,51,703 kotlu ketayinchindi. kaga 'andarikee illu' nepathyamtho inti konugoludaarulaku vaddi minahaayimpunu maro edaadi podiginchadam gamanarham.
vyavasaayaaniki kontha labdhi
vyavasaaya rangampai kendram pratyeka drushti pettindi. mari kaadugaanii raitulaku kontavaraku labdhi chekurchenduke prayatninchindi. pattipai kastamse sunkaanni 0 nunchi 10u, mudi pattu, pattu daarampai 10 nunchi 15 saataaniki penchindi. vyavasaayam, anubandha rangaalaku prabhutvam aachituchi ketayimpulu chesindi. gatedadi savarinchina anchanaala prakaaram roo.1,45,355 kotlu unte ee saari swalpamgaa roo.1,48,301 kotlaku penchindi. upaadhi haami pathakaaniki gatedadi roo.1,11,500 (savarinchina) kotlu ketaayinchagaa eesaari roo.73,000 kotlu ketaayinchaaru. ika rakshana mantritva saakhaku roo.4,78,196 kotlu ketayinchadam gamanarham.
oorata swalpam
nikkacchigaa pannulu chellistunna udyogulapainaa nirmalamma varaala jallu kuripinchaledu. aadaayapannu slaabullo marpulemy cheyaledu. anavasara aasalu kalpinchaledu. runaalu, raayiteela joliki poledu. kotta hamilevy ivvaledu. ayithe 75 ellu paibadina vruddhulapai karuna choopinchindi. pinchanu, vaddi pondutunna seeniery sitijanlu itre faile cheyalsina avasaram ikapai ledu. vaaru kattaalsina pannunu byaankulu jama chesukoni migata sommu chetikistaayi. aadaaya pannu vyavahaaraalaku patte samayam tagginchenduku samukhata vyaktam chesindi. pannu vivaadaala parishkaaram kosam 'vivadke see vishwasse pathakam'nu pravesapettindi. pinchanlaku gatedadi roo.2,04,393 (savarinchina) kotlu ayithe eesaari roo.1,89,323 kotle ketaayinchaaru.
kovide-19 kaaranamgaa munupennaduu chudani paristhitulu erpadatamtho prabhutvam prajaarogyampai pratyeka shraddha vahinchindi. prajala aarogyaanni kaapaadenduku pratyekamgaa drushtipettaalsi vachindi. savarinchina anchanaala prakaaram gatedadi vaidyarangaaniki gdplo 1.5 saatam ketaayinchagaa eesaari daanini 1.8 saataaniki penchaaru. mottamgaa ee badjetynu gtedadito poliste roo.94,452 kotla (anchana) nunchi roo.74,602 kotlaku tagginchaaru. ayithe mottamgaa vaidyarangaabhivruddhi kosam roo.2,23,846 kotlu ketaayistunnaaru. 2021-22loo kovide vyaaksineshan kosam roo.35,000 kotlu ketaayinchaaru. neumokokale vyaaksinni saitam desavyaaptamgaa andinchanunnaaru. pm aatmanirbharbae swasthy bharathm yojana kinda aarellaku gaanu roo.64,180 kotlu ketaayinchanunnaaru. helth, velnesse kendraalu, sammilita praja aarogya prayogasaalalu, atyavasara aaspatri vibhaagaalanu nirminchanunnaaru. rogaalu rakunda, vaste nayam chesela, aa tarvaata aarogya sthitilo undela vaidyaramgaanni balopetam cheyanunnaru. poushtikahara pathakam, poshanh abhiyaannu kalipi mishan poshanh 2.0nu aavishkarinchaaru.
parisramalu, ankura samsthalu, moulika sadupayala nirmaanampai kendram pratyeka drushtisaarinchindi. antarjaatiiyamgaa mana tayaareerangam vijetagaa avatarinchenduku 2021-22 nunchi aidellavaraku roo.1.97 lakshala kotlu kharchucheyanundi. mottam 13 rangaallo abhivruddhi jaraganundi. indhanam, sakti, rahadaarulu, pattana, railvello praajektulu nirminchanunnaaru. moodellalo 7 texeaileil paarkula srushti, antarjaatiiyamgaa abhivruddhiki mitra pathakam teesukochaaru. broadgage rootlalo 100u vidyudeekarana amalayyela 2023ku lakshyam pettukundi. vidyuthi, naukaasraya praajektulu talapettanundi. ika mooladhanampai kharchunu penchanundi. deenivalla upaadhi perugutundi. kotta udyogaalu labhistaayi. kashtapadithe labhalu ponde avakaasam undi.